 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Republika e shqiperise**

Enti rregullator i energjise

## VENDIM

## Nr. 149 Datë 29.12.2014

**MBI**

**FILLIMIN E PROÇEDURAVE PËR SHQYRTIMIN E KËRKESËS SË SHOQËRISE “UJSJELLËS KANALIZIME TIRANË” SH.A. PËR TRANSFERIMIN E LIÇENSËS SË PRODHIMIT TË ENERGJISE ELEKTRIKE NGA SHOQERIA “UJSJELLËS KANALIZIME TIRANË” SH.A. TEK SHOQERIA “Hec Lanabregas” sh.a.**

Në mbështetje te nenit 9 dhe 20, pika 1 të Ligjit nr. 9072, datë 22.05.2003 “*Për Sektorin e Energjisë Elektrike*”, të ndryshuar, nenit 17, të *Rregullores për Procedurat e Liçensimit, Modifikimit, Transferimit të plotë të pjesshëm dhe rinovimit të Liçensave*, Bordi i Komisionerëve të ERE në mbledhjen e datës 29.12.2014, pasi shqyrtoi kërkesësn e Ujsjellës Kanalizime Tiranë sh.a., liçensuar në aktivitetin e Prodhimit të Energjise Elektrike me Vendimin 134 datë 06.12.2011 të Bordit të Komisionerve të ERE-s si edhe relacionin e përgatitur nga Drejtoria e Liçensimit dhe Monitorimit të Tregut dhe Drejtorisë Juridike dhe Mbrojtjes së Konsumatorit,

Konstatoi se :

* Ujsjellës Kanalizime Tiranë sh.a. në cilësinë e shoqërisë që kërkon të trasferojë liçencën, ka plotësuar pjesërisht dokumentacionin e nevojshëm për të kryer këtë procedurë referuar Rregullores për Proçedurat e Liçensimit, Modifikimit, Transferimit te Plote/te Pjesshem dhe Rinovimit te Licensave.
* “Hec Lanabregas” sh.a, që kërkon të marrë liçensën Ujsjellës Kanalizime Tiranë sh.a. e ka paraqitur dokumentacionin e në bazë të nenit 9 të “Rregullores për Proçedurat e Liçensimit, Modifikimit, Transferimit te Plote/te Pjesshem dhe Rinovimit te Licensave”.

Për gjithë sa më sipër cituar Bordi i Komisionerëve të ERE-s,

**Vendosi:**

1. Të fillojë procedurat për transferimin e licensës së prodhimit të energjisë elektrike të shoqërisë “Ujsjellës Kanalizime Tiranë“ Sh.a, shoqërisë “Hec Lanabregas” sh.a.
2. Drejtoria Juridike dhe e Mbrojtjes se Konsumatorit ngarkohet për njoftimin e shoqërive “Ujsjellës Kanalizime Tiranë“ Sh.a, dhe “Hec Lanabregas” sh.a per Vendimin e Bordit të Komisionereve te ERE.

Ky vendim hyn në fuqi menjëherë.

Ky vendim botohet në Fletoren Zyrtare.

**KRYETARI I ERE-s**

**PETRIT AHMETI**